পাকিস্তান পিপলস পার্টির সংসদ সদস্য শেরি রেহমান ব্লাসফেমি আইন সংশোধনের খসড়া জমা দিয়েছেন। এর বিরুদ্ধে ইসলামপন্থী দলগুলো দুটি মিছিলের ঘোষণা দিয়েছে। তার একটি অনুষ্ঠিত হয়েছে ৩১ ডিসেম্বর এবং আরেকটি ৯ জানুয়ারী তারিখে। দ্বিতীয় মিছিলে অংশগ্রহণকারীর সংখ্যা ৪০,০০০ জন ছাড়িয়ে যায়। আমার মনে কোন সন্দেহ নেই যে, ইসলামপন্থী দল এবং মূলধারার প্রচার মাধ্যমের দ্বারা সালমান তাসিরের খুনিকে গৌরবান্বিত করা রাজনৈতিকভাবে ইসলামের আবেগকে শক্তিশালী করবে। কিন্তু যখন এই সমস্ত মানুষেরা ৯ জানুয়ারী তারিখে ব্লাসফেমি আইনের সমর্থনে স্লোগান দিতে দিতে রাস্তায় নেমে আসে, তখন তারা জানে যে তারাই সংখ্যাগরিষ্ঠ। খোলাখুলিভাবে বলতে গেলে এই বিষয়ে সত্যিকার অর্থে কোন নৈতিক অবস্থান নেই। যখন এই আইনের বিরোধিতাকারীরা একসাথে জোটবদ্ধ হয় এবং গণ মানুষের মাঝে জায়গা দাবী করে, তখন তারা জানে তাদের অবস্থান আসলে কতটা নাজুক। বেদনাদায়কভাবে এবং শোকার্তদের মত, তারা তাদের অবস্থান সম্পর্কে সচেতন- যারা ক্রমশ কমতে থাকা সংখ্যালঘু সম্প্রদায়ে পরিণত হচ্ছে। এটি শত শত ব্যক্তিকে থামাতে পারে না- সংখ্যায় কম, কিন্তু শক্তিতে প্রচণ্ড- যারা প্রতিদিন বের হয়ে আসছে।